Τα συμπτώματα της ενδομητρίωσης ποικίλουν. Κάποιες γυναίκες βιώνουν ήπια συμπτώματα, ενώ άλλες μέτρια ως σοβαρά. Η ένταση του πόνου δεν υποδεικνύει το βαθμό της πάθησης. Μπορεί να έχετε μια ήπια μορφή ενδομητρίωσης, αλλά να βιώνετε εξουθενωτικό πόνο. Επίσης, είναι πιθανό να είστε μια σοβαρή περίπτωση και να αισθάνεστε μια μικρή δυσφορία.
Ο πυελικός πόνος είναι το πιο κοινό σύμπτωμα ενδομητρίωσης. Επίσης, μπορεί να εμφανίζετε κάποιο/α από τα παρακάτω:
Επώδυνη εμμηνορρυσία
Έντονη αιμορραγία κατά την εμμηνορρυσία ή αιμορραγία μεταξύ των περιόδων
Κράμπες μία με δύο βδομάδες κοντά στην εμμηνορρυσία
Πόνο στη μέση που μπορεί να εμφανιστεί οποτεδήποτε κατά τον έμμηνο κύκλο
Πόνο στην κάτω κοιλιακή χώρα πριν και μετά από την εμμηνορρυσία
Πόνο μετά τη σεξουαλική επαφή
Δυσφορία με τις κινήσεις του εντέρου
Είναι πιθανό, βέβαια, να μην εμφανίσετε καθόλου συμπτώματα. Για αυτό είναι πολύ σημαντικό να πραγματοποιείτε τακτικούς γυναικολογικούς ελέγχους, ώστε να παρατηρηθούν έγκαιρα οποιεσδήποτε αλλαγές. Αυτό είναι ιδιαίτερα σημαντικό αν έχετε δύο ή περισσότερα από τα προαναφερθέντα συμπτώματα.